Алмаз Хәмзин

Алмаз Хәмзин — татар композиторы, җырчы, артист, язучы, журналист, «Чаян» журналы мөхәррире.

 Тәрҗемәи хәле 
Ул 1947 елның 18 сентябрендә Түбән Кама районының Ташлык авылында туган. Алмазның җыр дөньясына кереп китүе – аның укытучысына бәйле. Зыятдин Билалович физика укытучысы булуына карамастан, бик оста музыкант-баянчы, шәп спортчы икәнен әйтеп торасы да юк, укучысына Салих Сәйдәшевның барлык җырларын да өйрәтеп бетергән кеше. Алмаз Хәмзин укып-ташлап өч институтны бетерә: Авыл хуҗалыгы институты, төзүчеләр институты, педагогика институты. Соңгысында музыка факультетын тәмамлау аңа берничә һөнәр үзләштерергә мөмкинчелек бирә: композитор, режиссер, редактор.

Алмаз Хәмзин үзен төрле эшләрдә сынап карый: заводларда, төзелешләрдә, мәктәптә укыта, 13 ел буе Рәфкать Гомәров җитәкчелегендәге “Саз” ансамблендә эштән соңгы буш вакытларда җырлап йөри, филармониядә режиссер булып эшли.

Язган әйберләре байтак: бер китаплык юморескалар, йөздән артык пьесалар, җырлар. Үзе язган күп җырларны ул, гадәттә, ничек башкарырга кирәклеген өйрәтеп бирә. Оста гына җырчылар тыңлап карыйлар да, аның кебек җырлый алмаганын аңлыйлар, шуңа күрә ул кайбер җырларны үзе башкара.

Гаиләле. Өч баласы бар. Әтисенең таланты балаларга да күчкән дияргә була, мәсәлән, кызы Алия Хәмзина татар эстрадасында хәзерге көндә иң популяр җырчылардан берсе.
 Бүләкләре, мактаулы исемнәре 
 2008 ― Татарстанның атказанган сәнгать эшлеклесе Хамзин Алмаз Наилевич 
 2019 ― Фәннур Сафин исемендәге премия Фәннүр Сафин исемендәге премия.  Татарстан Язучылар берлеге
 2023 ― «Фидакарь хезмәт өчен» медале ― ирешкән хезмәт уңышлары һәм күпьеллык нәтиҗәле хезмәте өчен Фәрит Мөхәммәтшин дәүләт бүләкләре тапшырганда: Сездән үрнәк алырга кирәк. Татар-информ, 26.10.2023 
 2024 ― Гамил Афзал исемендәге әдәби премияРузилә Мөхәммәтова.  Алмаз Хәмзинга Гамил Афзал исемендәге әдәби премия тапшырылды. Татар-информ, 16.10.2024
 Искәрмәләр 

 Сылтамалар 

 Шулай ук карагыз 
 Хуҗа Насретдин

Төркем:Татар композиторлары
Төркем:Татарстанның атказанган сәнгать эшлеклеләре
Төркем:Татарстан язучылар берлеге әгъзалары
Төркем:Фәннур Сафин премиясе лауреатлары
Төркем:«Фидакарь хезмәт өчен» медале (Татарстан) белән бүләкләнүчеләр
Төркем:Гамил Афзал премиясе лауреатлары